詹瑞文《即興之王》群星撐場 張智霖囝魔童罕露面睇到拍爛手掌
詹瑞文( Jim sir) 一共六場的單拖喜劇《即興之王》於日前完滿結束。 闊別舞台 8 年的Jim sir 很開心今次 6 場演出能順利完成,更於完 show 後「即興」宣布馬上籌備 Round 2!
詹 sir 謂:「我真係好開心,好感恩啲觀眾好投入,同埋大家由世界各地不同嘅地方,飛嚟 支持我。呢個係我人生中同事業中都好重要嘅一個作品,所以我響度宣布,我個 show 係唔會只做幾場嘅,至少都會做 100 場,呢個係我一個願望,而我呢個願望亦一定會成真。今年希望呢個 show,可以帶到去星馬、美加等地,同當地華人或者香港人,一起分享呢個快樂!」
詹 sir 今次重回舞台,確實吸引了大批藝人朋友到場支持。包括:陳小春、張智霖與兒子張慕童、廖碧兒、敖嘉年、薛家燕、車婉婉、Bob 林盛斌、莊思敏、譚嘉儀、張衞健、陳煒及老公陳醫生、姚子羚、何超儀及老公陳子聰、江若琳及老公 Oscar 等等。
每位藝人完騷後,都對Jim sir的演出及即興之王整個show讃不絕口。甚少在香港露面的陳小春,特別前來支持Jim sir,更對Jim sir的演出讚口不絕,小春謂:「Jim sir響台上做緊咩,我就完全跟曬入去佢嘅世界去睇,好enjoy呀!」
而大多數與太太袁詠儀,一齊出現的張智霖(Chilam),今次跟他結伴來睇show的,竟然換成甚少公開露面的兒子張慕童(魔童)。相信魔童對這位「即興之王」嘅表現相當滿意,因為在這兩小時半的演出裡,魔童多次睇到拍爛手掌兼開懷大笑,見到 Jim sir 扮女人以 moment 姐身份在台上玩做直播,整 part 演出魔童都笑過不停,當 Jim sir 即興坐在一位男觀眾的大脾上時,魔童更突然將雙手捉緊爸爸Chilam的右手,兩人「十五指緊扣」起來,父子倆都睇得相當肉緊,表現興奮。Chilam 謂:「jim sir 好有活力,我嚟學下嘢!好enjoy 、好chill。希望Jim sir做多啲,大家又睇得開心喲!」